Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 652/12/2202	Galanta, 17.1.2014
EEČ : 2-17-14-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 16. 06. 2012 v doobedňajších hodinách prišiel spolu s XXXXX k objektu XXXXX nachádzajúcemu sa na ulici XXXXX, XXXXX, kde sa dostali cez dieru v oplotení v zadnej strane objektu, pričom pristúpili k budove dielne, na ktorej vylomili dvere vedúce do dielne tak, že ich chytili v spodnej časti, po čom sa dostali do samotnej dielne, v ktorej odstrihli za pomoci klieští elektrické káble a tieto odniesli, po čom dňa 17. 06. 2012 v čase okolo 13.30 h sa opäť vrátil spolu s XXXXX do dielne objektu XXXXX, kde odstrihli bližšie nezistené elektrické káble a predlžovacie káble za pomoci klieští a tieto si vložili do dvoch pripravených cestovných tašiek, po čom na miesto prišla hliadka polície, ktorá v objekte našla XXXXX, avšak XXXXX sa podarilo pred príchodom polície z miesta utiecť, pričom bolo zistené, že počas týchto krádeží boli z objektu odcudzené 15 metrov káblu na cirkulár, 10 metrov káblu na ventilátor, 50 metrov autokáblu, 13 metrov – 7 žilového kábla, 2 metre – 5 žilového kábla, 13 metrov – 4 žilového kábla, 7 metrov rozrezaného 4 žilového predlžovacieho kábla so zástrčkou, 40 metrov – 4 žilového predlžovacieho kábla so zástrčkami na 380 V, 1 kus držiak elektródy, 1 kus kliešte 315 A, 2 kusy rýchlospojky CX23 a 30 metrov zváracieho káblu o priemere 50 mm, čím bola spôsobená spoločnosti XXXXX so sídlom XXXXX, XXXXX škoda odcudzením vo výške 1016,53 Eur a poškodením dverí vo výške 100,- Eur,

lebo je trestné stíhanie neprípustné podľa § 9 odsek 1 písmeno d

Odôvodnenie:
           Uznesením povereného príslušníka Obvodného oddelenia PZ XXXXX ČVS: ORP-XXXXX zo dňa 11.09.2012 bolo začaté trestné stíhanie podľa § 199 ods. 1 Trestného poriadku a zároveň podľa § 206 odsek 1 Trestného poriadku vznesené obvinenie XXXXX za prečin krádeže podľa § 212 ods. 2 písmeno a) Trestného zákona spolupáchateľstvom podľa § 20 Trestného zákona. Označené uznesenie bolo vydané na základe dostatočne zadovážených dôkazov nevyhnutných na vznesenie obvinenia (výsluchu obvineného XXXXX v procesnom postavení svedka, výsluchu obvineného XXXXX v procesnom postavení svedka, poškodeného XXXXX a ostatných listinných materiálov).

          Počas vyšetrovania bolo zistené, že obvinený XXXXX narodený XXXXX, dňa 08.12.2013 zomrel. Uvedená skutočnosť vyplýva z oznámenia o úmrtí Matričného úradu XXXXX zo dňa 17.12.2013. 
 
	Podľa ustanovenia § 215 ods.1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

	Podľa § 9 ods.1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.
 
	Vzhľadom na to, že obvinený  XXXXX narodený XXXXX dňa 08.12.2013 zomrel,  bolo potrebné trestné stíhanie v zmysle § 215 ods.1 písm. d) Trestného poriadku  zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Hajnalka Lelkesová
prokurátorka